dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent ✳ odˀ hoͤrent lesen, ✳ kùnd ich, Henmā vō Wolen, edelknecht, ✳ als ich vor zitē vro
Annē vō Iberg gelihen han ✳ untz ende ir wile ✳ den hoff ze Owe, vˀgihe ich offenlich fùr mich und min nachkomē und
erbē das ich den selbē hoff, der vō mir lehen ist, mit ackern, ✳ matten, ✳ houltz, ✳ velde und mit allen rechtūgen, die dar zuͦ
gehoͤrent, ✳ ze lehen lihe mit disem briefe Iten und Annē, der obgen̄ Annē kinden, mit den gedigē, wēne die selbē Anne,
der jetzgen̄ kinden muͦter, vō diser welte gescheidet, denne sùllent die kint unvˀscheidēlich ✳ od ir eins, ob das andˀ nùt enwˀe, den hoff ze Owe mit allen vorbenēten rechtūgen, die ich daran ze lihende han, habē und niessen ✳ nach lehens recht,
ane alle widˀrede, ✳ mit urkùnd dis briefes, vˀsigelt mit minē ingesigel, ✳ und gebē an fritage nach dē heiligē winacht
tage, ✳ do man zalte vō Cristy geburt dritzehen hundert nùntzig und ein jar.
Konigsf. 421
den hoͧff zuͦ Oͤwe
Staatsarchiv
AARGAU
K ✳ T ✳ 87